**Cu timpul, pe drumul Luminii**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am cârpit şosetele timpului

Şi i-am dat cu cremă pantofii;

I-am spus să-i mai dea răgaz trupului

Până se pun de acord filosofii:

“Trăiesc fiindcă exist

Sau exist fiindcă trăiesc?”

Nu ne-am oprit din mers, doar soarele

Stă agăţat în cuiul cerului

Şi priveşte cum trec degetele

Prin razele ce spun sufletului:

“Ai găsit fericirea…

De fapt, fericirea te-a găsit!”

La pas cu viaţa, la braţ cu timpul

Ostenesc zilele în rutină

Şi-mi cresc aripi albe cu sufletul

Căci inima-n piept tot suspină:

“Zburăm spre lumină,

Iubirea e calea Luminii!”